CONSILIUL LOCAL AL  MUNICIPIULUI CRAIOVA



HOTĂRÂREA NR. 205
Consiliul Local al Municipiului Craiova întrunit în şedinţa ordinară din  data de 26.03.2009;


Având în vedere raportul nr.39559/2009 întocmit de Direcţia Patrimoniu prin care se propune închirierea, fără licitaţie publică, către dl. Surpăţeanu Mihai, a unui spaţiu, în vederea organizării biroului parlamentar şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;
            În conformitate cu prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, Legii nr. 334/2006 privind finanţarea activităţilor partidelor politice şi a campaniilor electorale, Legii nr. 96/2006 privind statutul senatorilor si deputatilor şi Legii nr.53/1991, republicată, privind indemnizaţiile şi celelalte drepturi ale senatorilor sau deputaţilor;
   În temeiul art.36, alin.2 lit. d coroborat cu alin.6, lit. a, pct.17, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.
Se aprobă schimbarea destinaţiei corpului de clădire C1/2 - Centrala Termică nr.11, Craioviţa Nouă,  identificat conform anexei care face parte integrantă din prezenta hotărâre, din centrală termică, în spaţiu cu destinaţie de birou.  
Art.2. Se aprobă închirierea, fără licitaţie publică, către d-nul. Surpăţeanu Mihai, în vederea organizării biroului parlamentar a spaţiului în suprafaţă utilă de 100,27 mp., identificat la art.1 din prezenta hotărâre.

 Art.3. Contractul de închiriere se încheie pe  perioada mandatului de parlamentar, cu respectarea prevederilor Hotărârii Guvernului nr.310/2007 şi a Legii nr.241/2001.
Art.4. Cheltuielile ocazionate cu obţinerea autorizaţiei de schimbarea destinaţiei şi executarea lucrărilor de amenajare, vor fi suportate de dl. deputat Surpăţeanu Mihai. 
Art.5. Se împuterniceşte directorul Regiei Autonome Termoficare Craiova să semneze contactul de închiriere.

Art.6. Regiei Autonome Termoficare Craiova, îi revine cota parte  de 50% din chiria încasată, iar cota parte de 50% revine Consiliului Local al Municipiului Craiova.

Art.7. Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.8. Pe data prezentei hotărâri, se modifică în mod corespunzător Hotărârile  Consiliului Local al Municipiului Craiova nr.147/1999 referitoare la aprobarea inventarului bunurilor din domeniul public al municipiului Craiova şi nr.458/2005, privind darea în administrarea Regiei Autonome Termoficare Craiova a unor bunuri din domeniul public al municipiului Craiova.
 Art.9.
Primarul Municipiului Craiova, prin aparatul de specialitate: Serviciul Administraţie Publică Locală, Direcţia  Patrimoniu şi Regia Autonomă Termoficare Craiova vor aduce la îndeplinire prevederile prezentei hotărâri. 
PREŞEDINTE DE ŞEDINŢĂ,                                      CONTRASEMNEAZĂ,

                                                                                                  SECRETAR,

        Lucian MINCU                                                         Nicoleta MIULESCU

